JY LEES NOU Superma Behati se babalyfie skoonveld
Die afgelope jaar het ’n klompie bekendes hul voet neergesit teen die streng voorskrif dat post-babalywe spoedig afgeskud moet word.
“Dis geen skande om gewig op te tel tydens jou swangerskap (of ooit) nie!” het Oscar-wenner Anne Hathaway in Augustus op sosiale media geskryf.
Die Suid-Afrikaanse aktrise Diaan Lawrence sê sy het geen druk op haarself geplaas nie. Ná die geboorte van haar kinders, Olivia-Rose en James, het sy net elke oomblik geniet. “Dit het vir my eerder oor gesondheid gegaan. Ek het lank geborsvoed en gesond geëet. En ek het dit rustig gevat, vir myself tyd gegee en stadig begin oefen,” het sy destyds aan SARIE.com gesê.
Nóg minder in die wêreld van supermodelle. Behati Prinsloo, die Namibiese supermodel en Victoria's Secret-engel, het ses weke gelede haar eersteling, Dusty Rose, verwelkom. Sy is getroud met die hoofsanger van Maroon 5, Adam Levine.
Behati het die afgelope naweek met ’n vietse lyfie verskyn by ’n Halloween partytjie. Sy het as ’n jagluiperd gegaan. FOTO Instagram / @Behatiprinsloo
@chilipeppers brought the cheetah out in us... @behatiprinsloo @alitamposi what a night A photo posted by Andrew Watt (@andrew50watt) on Oct 29, 2016 at 12:17am PDT
Op 5 Desember is die jaarlikse Victoria's Secret-vertoning in Parys, Frankryk. Vanjaar se bra, Bright Night Fantasy, kos $3 miljoen (sowat R42 miljoen), eina! Bekende modelle soos Kendall Jenner, Gigi Hadid en haar suster, Bella, sal in onderklere paradeer.
Dis nog onbekend of nuwe superma Behati sal loop. Maar as ons so na haar lyfie kyk, is die kans baie goed.
Ander modelle het ook al dié pad gestap. Die Victoria’s Secret-model Adriana Lima se lyf was in 2012, ná die geboorte van haar tweede kind, binne net vyf weke weer reg vir die loopplank.
Tired but could not be happier to be home (where the love is ) A photo posted by Adriana Lima (@adrianalima) on May 21, 2016 at 4:42pm PDT
Great day in the Big Apple A photo posted by Lily Aldridge (@lilyaldridge) on Jul 6, 2016 at 1:50pm PDT